

Lietuvos Respublikos Vyriausybė

**nutarimas**

**DĖL LIETUVOS RESPUBLIKOS VYRIAUSYBĖS 2014 M. VASARIO 5 D. NUTARIMO NR. 112 „dĖL 2011–2020 METŲ VALSTYBINĖS SPORTO PLĖTROS STRATEGIJOS ĮGYVENDINIMO TARPINSTITUCINIO VEIKLOS PLANO PATVIRTINIMO“ PAKEITIMO**

2016 m. lapkričio 30 d. Nr. 1199

Vilnius

Lietuvos Respublikos Vyriausybė nutaria:

1. Pakeisti 2011–2020 metų valstybinės sporto plėtros strategijos įgyvendinimo tarpinstitucinį veiklos planą, patvirtintą Lietuvos Respublikos Vyriausybės 2014 m. vasario 5 d. nutarimu Nr. 112 „Dėl 2011–2020 metų valstybinės sporto plėtros strategijos įgyvendinimo tarpinstitucinio veiklos plano patvirtinimo“:

1.1. Pakeisti 1 punktą ir jį išdėstyti taip:

„1. 2011–2020 metų valstybinės sporto plėtros strategijos įgyvendinimo tarpinstitucinio veiklos plano (toliau – Planas) paskirtis – užtikrinti nuoseklų ir tinkamą
2011–2020 metų valstybinės sporto plėtros strategijos, patvirtintos Lietuvos Respublikos Seimo 2011 m. kovo 24 d. nutarimu Nr. XI-1296 „Dėl 2011–2020 metų valstybinės sporto plėtros strategijos patvirtinimo“, įgyvendinimą.“

1.2. Pakeisti 6 punktą ir jį išdėstyti taip:

„6. Siekiant didinti sporto renginių dalyvių ir žiūrovų saugumą prieš sporto renginius, per juos ir po jų, turėtų būti parengti projektai teisės aktų, kurių reikia Europos Tarybos konvencijai dėl integruoto požiūrio į saugumą, apsaugą ir paslaugas per futbolo rungtynes ir kitus sporto renginius (angl. *Council of Europe Convention on integrated safety, security and service approach at football matches and other sports events*) ratifikuoti (atsakingos institucijos – Lietuvos Respublikos vidaus reikalų ministerija ir Kūno kultūros ir sporto departamentas prie Lietuvos Respublikos Vyriausybės (toliau – Kūno kultūros ir sporto departamentas); įgyvendinimo terminas – 2017 metai.“

1.3. Pakeisti II skyrių ir jį išdėstyti taip:

**„II SKYRIUS**

**plano tikslai, uždaviniai, priemonės, asignavimai ir DALYVAUJANČIOS institucijos**

(tūkst. eurų)

| Eil. Nr. | Tikslo, uždavinio, priemonės pavadinimas | 2017 metų asignavimai | Numatomi 2018 metų asignavimai | Numatomi 2019 metų asignavimai | Dalyvaujanti institucija |
| --- | --- | --- | --- | --- | --- |
| iš viso | iš jų | iš viso | iš jų | iš viso | iš jų |
| išlaidoms | turtui įsigyti | išlaidoms | turtui įsigyti | išlaidoms | turtui įsigyti |
| iš viso | iš jų darbo užmo-kesčiui | iš viso | iš jų darbo užmo-kesčiui | iš viso | iš jų darbo užmo-kesčiui |
| 1. | Tikslas – didinti sportuojančių ir besimankštinančių Lietuvos Respublikos gyventojų skaičių |
| 1.1. | Uždavinys – didinti visuomenės suvokimą, kad fizinis aktyvumas ir sportavimas yra darnios asmenybės prielaida ir visuotinė vertybė |
| 1.1.1. | Priemonė – rengti ir skleisti fizinį aktyvumą ir sportavimą skatinančią socialinę reklamą ir informaciją | 17,4 | 17,4 | 10,1 | 0 | 17,4 | 17,4 | 10,1 | 0 | 17,4 | 17,4 | 10,1 | 0 | Lietuvos Respublikos sveikatos apsaugos ministerija (toliau – Sveikatos apsaugos ministerija) |
| 1.1.2. | Priemonė – rengti ir transliuoti fizinį aktyvumą, sveiką gyvenseną ir sportavimą skatinančias programas | 315 | 315 | 0 | 0 | 398 | 398 | 0 | 0 | 472 | 472 | 0 | 0 | viešoji įstaiga „Lietuvos nacionalinis radijas ir televizija“ |
| 1.1.3. | Priemonė – organizuoti tarptautines ir nacionalines konferencijas, seminarus ir kitus renginius fizinio aktyvumo skatinimo klausimais | 23,2 | 23,2 | 6,7 | 0 | 23,2 | 23,2 | 6,7 | 0 | 23,2 | 23,2 | 6,7 | 0 | Sveikatos apsaugos ministerija |
| 1.1.4. | Priemonė – rengti sporto statistiką ir vertinti ekonominį sporto rinkos poveikį pajamų, užimtumo ir pridėtinės vertės aspektais | 5 | 5 | 0 | 0 | 5 | 5 | 0 | 0 | 5 | 5 | 0 | 0 | Kūno kultūros ir sporto departamentas |
| 1.1.5. | Priemonė – rengti sporto palydovines sąskaitas | 14,4 | 14,4 | 11 | 0 | 14,4 | 14,4 | 11 | 0 | 14,4 | 14,4 | 11 | 0 | Lietuvos statistikos departamentas  |
| 1.1.6. | Priemonė – atlikti Lietuvos Respublikos gyventojų fizinio aktyvumo tyrimą ir įvertinti jo rezultatus  | 0 | 0 | 0 | 0 | 14,5 | 14,5 | 9 | 0 | 0 | 0 | 0 | 0 | Sveikatos apsaugos ministerija |
| 1.2. | Uždavinys – skatinti visų Lietuvos Respublikos gyventojų sveiką gyvenseną per fizinį aktyvumą, kūno kultūrą ir sportą |
| 1.2.1. | Priemonė – įgyvendinti ir dalyvauti įgyvendinant projektus ir programas, skirtus vaikų ir jaunimo fiziniam aktyvumui skatinti, sportui visiems populiarinti | 59 | 59 | 0 | 0 | 24 | 24 | 0 | 0 | 24 | 24 | 0 | 0 | Kūno kultūros ir sporto departamentas |
| 1.2.2. | Priemonė – įgyvendinti projektą „Sportuojanti bendruomenė“ | 59 | 59 | 0 | 0 | 59 | 59 | 0 | 0 | 59 | 59 | 0 | 0 | Kūno kultūros ir sporto departamentas |
| 1.2.3. | Priemonė – mokyti vaikus plaukti ir saugiai elgtis vandenyje ir prie vandens  | 174 | 174 | 0 | 0 | 174 | 174 | 0 | 0 | 174 | 174 | 0 | 0 | Lietuvos Respublikos švietimo ir mokslo ministerija (toliau – Švietimo ir mokslo ministerija) |
| 214 | 214 | 0 | 0 | 214 | 214 | 0 | 0 | 214 | 214 | 0 | 0 | Kūno kultūros ir sporto departamentas |
| 8,7 | 8,7 | 6,1 | 0 | 8,7 | 8,7 | 6,1 | 0 | 8,7 | 8,7 | 6,1 | 0 | Sveikatos apsaugos ministerija |
| 1.2.4. | Priemonė – įgyvendinti neįgaliųjų socialinės integracijos per kūno kultūrą ir sportą programas ir projektus | 320 | 320 | 0 | 0 | 320 | 320 | 0 | 0 | 320 | 320 | 0 | 0 | Lietuvos Respublikos socialinės apsaugos ir darbo ministerija (toliau – Socialinės apsaugos ir darbo ministerija) |
| 2. | Tikslas – sudaryti tinkamas sąlygas Lietuvos Respublikos gyventojų fiziniam aktyvumui ir sportavimui |
| 2.1. | Uždavinys – atnaujinti sporto infrastruktūrą |
| 2.1.1. | Priemonė – atnaujinti švietimo įstaigų sporto aikštynus | 1 914 | 1 624 | 0 | 290 | 1 856 | 1 856 | 0 | 0 | 1 914 | 1 624 | 0 | 290 | Švietimo ir mokslo ministerija |
| 2.1.2. | Priemonė – statyti Sportininkų rengimo ir reabilitacijos centrą Druskininkuose | 4 981 | 0 | 0 | 4 981 | 2 356 | 0 | 0 | 2 356 | 0 | 0 | 0 | 0 | Kūno kultūros ir sporto departamentas |
| 2.1.3. | Priemonė – įrengti universalias dirbtinės dangos sporto aikšteles | 297 | 0 | 0 | 297 | 297 | 0 | 0 | 297 | 260 | 0 | 0 | 260 | Kūno kultūros ir sporto departamentas; savivaldybės |
| 2.1.4. | Priemonė – statyti ir (ar) rekonstruoti savivaldybių sporto infrastruktūros objektus – stadionus, plaukimo baseinus, sporto sales, sporto ir sveikatingumo kompleksus | 9 418 | 9 418 | 0 | 0 | 11 503 | 11 503 | 0 | 0 | 13 360 | 13 360 | 0 | 0 | Kūno kultūros ir sporto departamentas; savivaldybės |
| 2.2. | Uždavinys – užtikrinti sportuojančių asmenų sveikatos priežiūrą |
| 2.2.1. | Priemonė – teikti prevencinės medicinos pagalbos, diagnostikos ir sveikatą stiprinančias paslaugas sporto medicinos centruose | 1 479 | 1 476 | 981 | 3 | 1 479 | 1 476 | 981 | 3 | 1 479 | 1 476 | 981 | 3 | Kūno kultūros ir sporto departamentas |
| 3. | Tikslas – profesionaliai rengti talentingus sportininkus, kad jie gebėtų tinkamai atstovauti Lietuvos Respublikai tarptautiniuose sporto renginiuose |
| 3.1. | Uždavinys – plėtoti sporto šakas ir tobulinti didelio sportinio meistriškumo sportininkų rengimo sistemą |
| 3.1.1. | Priemonė – remti nevyriausybinių kūno kultūros ir sporto organizacijų programas ir projektus, skatinti didelio meistriškumo sportininkus ir kitus rinktinės narius už sporto laimėjimus | 3 639 | 3 639 | 0 | 0 | 3 233 | 3 233 | 0 | 0 | 3 233 | 3 233 | 0 | 0 | Kūno kultūros ir sporto departamentas |
| 3.1.2. | Priemonė – rengti olimpinių rinktinių kandidatus ir olimpinės pamainos sportininkus Kūno kultūros ir sporto departamento prie Lietuvos Respublikos Vyriausybės Lietuvos olimpiniame sporto centre | 3 351 | 3 336 | 1 023 | 15 | 3 351 | 3 336 | 1 023 | 15 | 3 351 | 3 336 | 1 023 | 15 | Kūno kultūros ir sporto departamentas  |
| 3.1.3. | Priemonė – mokyklose, vykdančiose specializuoto ugdymo krypties programas (pagrindinio ir vidurinio ugdymo kartu su sporto ugdymu programas), ugdyti talentingus būsimuosius sportininkus | 2 400 | 2 400 | 0 | 0 | 2 400 | 2 400 | 0 | 0 | 2 400 | 2 400 | 0 | 0 | Švietimo ir mokslo ministerija |
| 650 | 650 | 0 | 0 | 650 | 650 | 0 | 0 | 650 | 650 | 0 | 0 | Kūno kultūros ir sporto departamentas |
| 4. | Iš viso Lietuvos Respublikos valstybės biudžeto lėšų, iš jų: | 29 338,6 | 23 752,6 | 2 037,9 | 5 586 | 28 397,1 | 25 726,1 | 2 046,9 | 2 671 | 27 978,7 | 27 410,7 | 2 037,9 | 568 |  |
| 4.1. | bendrojo finansavimo lėšos |  |  |  |  |  |  |  |  |  |  |  |  |  |
| 4.2. | Europos Sąjungos ir kitos tarptautinės finansinės paramos lėšos |  |  |  |  |  |  |  |  |  |  |  |  |  |
| 4.3. | tikslinės paskirties lėšos ir pajamų įmokos |  |  |  |  |  |  |  |  |  |  |  |  |  |
| 5. | Kiti šaltiniai (Europos Sąjungos finansinė parama projektams įgyvendinti ir kitos teisėtai gautos lėšos) |  |  |  |  |  |  |  |  |  |  |  |  |  |
| 6. | Iš viso Planui finansuoti (4 + 5) | 29 338,6 | 23 752,6 | 2 037,9 | 5 586 | 28 397,1 | 25 726,1 | 2 046,9 | 2 671 | 27 978,7 | 27 410,7 | 2 037,9 | 568“. |  |

1.4. Pakeisti III skyrių ir jį išdėstyti taip:

„**III SKYRIUS**

**PLANO VERTINIMO KRITERIJAI IR JŲ REIKŠMĖS**

| Vertinimo kriterijaus kodas | Tikslų ir uždavinių vertinimo kriterijų pavadinimai ir matavimo vienetai | Vertinimo kriterijų reikšmės | Dalyvaujanti institucija |
| --- | --- | --- | --- |
| 2017 metų | 2018 metų | 2019 metų |
| 1. | Tikslas – didinti sportuojančių ir besimankštinančių Lietuvos Respublikos gyventojų skaičių |
| R-1 | Sportuojančių ir besimankštinančių Lietuvos Respublikos gyventojų dalis (procentais) | 38 | 38,5 | 39 | Kūno kultūros ir sporto departamentas |
| 1.1. | 1 tikslo 1 uždavinys – didinti visuomenės suvokimą, kad fizinis aktyvumas ir sportavimas yra darnios asmenybės prielaida ir visuotinė vertybė |
| P-1-1-1 | Sportui, fiziniam aktyvumui ir sveikai gyvensenai propaguoti skirtų laidų procentinė dalis Lietuvos nacionalinio radijo ir televizijos programoje | 2 | 4 | 3 | viešoji įstaiga „Lietuvos nacionalinis radijas ir televizija“ |
| P-1-1-2 | Suorganizuotų konferencijų, seminarų ir kitų renginių, skirtų fiziniam aktyvumui didinti, skaičius | 3 | 3 | 3 | Sveikatos apsaugos ministerija |
| 1.2. | 1 tikslo 2 uždavinys – skatinti visų Lietuvos Respublikos gyventojų sveiką gyvenseną per fizinį aktyvumą, kūno kultūrą ir sportą |
| P-1-2-1 | Neįgaliųjų, dalyvavusių integravimosi į visuomenę per kūno kultūrą ir sportą projektuose ar programose, skaičius | 1 800 | 1 800 | 1 800 | Socialinės apsaugos ir darbo ministerija |
| P-1-2-2 | Mokytų plaukti ir saugiai elgtis vandenyje ir prie vandens mokinių skaičius, ne mažiau kaip | 3 500 | 3 500 | 3 500 | Kūno kultūros ir sporto departamentas |
| 4 200 | 4 200 | 4 200 | Švietimo ir mokslo ministerija |
| P-1-2-3 | Surengtų konferencijų, seminarų (skirtų mokyti saugiai elgtis vandenyje ir prie vandens) skaičius | 4 | 4 | 4 | Sveikatos apsaugos ministerija |
| P-1-2-4 | Per projektą „Sportuojanti bendruomenė“ sveikatą stiprinantį fizinį aktyvumą pasirinkusių Lietuvos Respublikos gyventojų skaičius, ne mažiau kaip | 6 000 | 6 000 | 6 000 | Kūno kultūros ir sporto departamentas |
| 2. | Tikslas – sudaryti tinkamas sąlygas Lietuvos Respublikos gyventojų fiziniam aktyvumui ir sportavimui |
| R-2 | Šalies savivaldybių, turinčių bent po vieną pastatytą ir (ar) rekonstruotą šiuolaikinį ir tarptautinius standartus atitinkantį daugiafunkcį sporto ir sveikatingumo kompleksą, skaičius | 23 | 26 | 29 | Kūno kultūros ir sporto departamentas |
| 2.1. | 2 tikslo 1 uždavinys – atnaujinti sporto infrastruktūrą |
| P-2-1-1 | Savivaldybėse įrengtų universalių dirbtinės dangos sporto aikštelių skaičius | 141 | 152 | 161 | Kūno kultūros ir sporto departamentas |
| P-2-1-2 | Per metus atnaujintų švietimo įstaigų sporto aikštynų skaičius | 8 | 8 | 8 | Švietimo ir mokslo ministerija |
| 2.2. | 2 tikslo 2 uždavinys – užtikrinti sportuojančių asmenų sveikatos priežiūrą |
| P-2-2-1 | Sportuojančių asmenų, kurių sveikatos stebėsena vykdoma sporto medicinos centruose, skaičius | 22 000 | 22 100 | 22 200 | Kūno kultūros ir sporto departamentas |
| 3. | Tikslas – profesionaliai rengti talentingus sportininkus, kad jie gebėtų tinkamai atstovauti Lietuvos Respublikai tarptautiniuose sporto renginiuose |
| R-3 | Olimpinėse žaidynėse, olimpinių sporto šakų pasaulio ir Europos suaugusiųjų čempionatuose iškovotų medalių skaičius, ne mažiau kaip | 14 | 14 | 14 | Kūno kultūros ir sporto departamentas |
| R-4 | Parolimpinėse ir Kurčiųjų žaidynėse, pasaulio ir Europos neįgaliųjų čempionatuose iškovotų medalių skaičius, ne mažiau kaip | 15 | 16 | 17 | Kūno kultūros ir sporto departamentas |
| 3.1. | 3 tikslo 1 uždavinys – plėtoti sporto šakas ir tobulinti didelio sportinio meistriškumo sportininkų rengimo sistemą |
| P-3-1-1 | Kūno kultūros ir sporto departamento prie Lietuvos Respublikos Vyriausybės Lietuvos olimpiniame sporto centre rengiamų sportininkų olimpinėse žaidynėse, pasaulio ir Europos suaugusiųjų čempionatuose iškovotų medalių skaičius | 13 | 13 | 13 | Kūno kultūros ir sporto departamentas |
| P-3-1-2 | Pasaulio ir Europos suaugusiųjų, jaunimo ir jaunių visų neolimpinių sporto šakų čempionatuose iškovotų medalių skaičius, ne mažiau kaip | 150 | 150 | 150 | Kūno kultūros ir sporto departamentas |
| P-3-1-3 | Bendrojo ugdymo mokyklose, vykdančiose specializuoto ugdymo krypties programas (pagrindinio ir vidurinio ugdymo kartu su sporto ugdymu programas), ugdomų talentingų būsimųjų sportininkų skaičius | 524 | 524 | 524 | Švietimo ir mokslo ministerija“. |

2. Šis nutarimas įsigalioja 2017 m. sausio 1 dieną.

Laikinai einantis
Ministro Pirmininko pareigas Algirdas Butkevičius

Laikinai einantis

vidaus reikalų ministro pareigas Tomas Žilinskas